สรุป Brooks Brothers แบรนด์เสื้อสูท 200 ปี ยื่นล้มละลาย
1-วิกฤติโควิด-19 กลายมาเป็นศัตรูตัวฉกาจของธุรกิจค้าปลีก โดยเฉพาะวงการขายเสื้อผ้า  2-โดยเหยื่อรายล่าสุดก็คือ Brooks Brothers หนึ่งในแบรนด์ค้าปลีกเสื้อผ้า ที่เก่าแก่สุดในโลก ได้ยื่นล้มละลาย และพร้อมเข้าสู่กระบวนการฟื้นฟูกิจการ 
12 ก.ค. 2563

สรุป Brooks Brothers แบรนด์เสื้อสูท 200 ปี ยื่นล้มละลาย /โดย ลงทุนแมน
1-วิกฤติโควิด-19 กลายมาเป็นศัตรูตัวฉกาจของธุรกิจค้าปลีก โดยเฉพาะวงการขายเสื้อผ้า
2-โดยเหยื่อรายล่าสุดก็คือ Brooks Brothers หนึ่งในแบรนด์ค้าปลีกเสื้อผ้า ที่เก่าแก่สุดในโลก ได้ยื่นล้มละลาย และพร้อมเข้าสู่กระบวนการฟื้นฟูกิจการ
3-Brooks Brothers ก่อตั้งขึ้นตั้งแต่ปี 1818 หรือ 202 ปีก่อน 
หากเทียบกับประเทศไทยก็คือสมัยรัชกาลที่ 2
4-Brooks Brothers เป็นแบรนด์ที่ขึ้นชื่อเรื่องเสื้อผ้า เสื้อสูททางการ ซึ่งขึ้นชื่อถึงขนาดที่
ประธานาธิบดีสหรัฐฯ ที่ผ่านมา 44 คน มี 40 คนที่สวมใส่ชุดสูทของแบรนด์ Brooks Brothers
5-นอกจากนี้ บริษัทก็มีฐานลูกค้าอยู่ทั่วทุกมุมโลก แบ่งเป็นที่ประเทศสหรัฐอเมริกา 200 สาขา 
และนอกประเทศสหรัฐอเมริกาอีก 500 สาขา
6-พอโรคระบาดโควิด-19 เกิดขึ้น ผู้คนลดการเดินทาง และต้องทำงานจากที่บ้าน
7-คำว่า “ทำงานที่บ้าน” นั้นสำคัญ เพราะมันทำให้ความต้องการที่ผู้คนจะต้องซื้อเสื้อเชิ้ต เสื้อสูทสำหรับไปทำงานลดลงอย่างรุนแรง
8-จากรายงานของ GlobalData ระบุว่ายอดขายของเสื้อผ้าทำงานลดลง 74% ในไตรมาสที่ 2 เมื่อเทียบกับช่วงเดียวกันของปีที่ผ่านมา ซึ่งสอดคล้องกับข้อมูลของเชนร้านขายเสื้อผ้ายักษ์ใหญ่ที่ต่างพากันรายงานยอดขายที่ลดลง
9-จริงๆ แล้ว วิกฤติโควิด-19 ก็ไม่ใช่เรื่องเดียวที่เป็นปัญหาสำหรับ Brooks Brothers เพราะก่อนหน้าที่โรคระบาดจะเกิดขึ้น เทรนด์แฟชั่นของคนทั่วโลกก็เริ่มหันเข้าหา ชุดลำลอง ชุดสวมใส่สบายมากขึ้น
10-ซึ่งเห็นได้จากนักธุรกิจชื่อดังฝั่งเทคโนโลยีที่ สตีฟ จอบส์, อีลอน มัสก์, มาร์ก ซักเคอร์เบิร์ก มักสวมใส่ชุดลำลองในงานอีเวนต์ต่างๆ และเกิดแนวโน้มที่พนักงานส่วนใหญ่ในบริษัทยุคใหม่สามารถสวมใส่เสื้อยืด รองเท้าผ้าใบไปทำงานได้
11-เมื่อรวมประเด็นเทรนด์การแต่งกายที่เปลี่ยนไป รวมถึงวิกฤติโรคระบาดที่เกิดขึ้นที่กระทบสภาพคล่องของธุรกิจอย่างรุนแรง ทั้งหมดนี้จึงทำให้ Brooks Brothers ต้องยื่นล้มละลาย และเข้าสู่กระบวนการฟื้นฟูธุรกิจ ซึ่งเราก็ต้องติดตามกันต่อไปว่าบริษัทจะสามารถกลับมาได้หรือไม่
12-เรื่องนี้ถือว่าเป็นอีกเหตุการณ์ที่จะคอยย้ำเตือนเรา ว่าสิ่งที่ไม่เคยเกิดขึ้นนั้น จริงๆ แล้วเกิดขึ้นได้เสมอ
13-เพราะแม้แต่บริษัทที่ผ่านสงครามโลก ฝ่าวิกฤติเศรษฐกิจมานับครั้งไม่ถ้วน
ก็ยังเจอกับบททดสอบครั้งใหญ่ในปีที่ 202 ได้ เช่นกัน..
----------------------
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-